Návrh

Komuniké

Vláda Slovenskej republiky na svojom zasadnutí dňa...................... prerokovala a schválila návrh aktualizácie Národného akčného plánu rozvoja osídlenia a bývania v SR. Národný akčný plán bol vypracovaný ako súčasť Národnej správy o rozvoji osídlenia a bývania v SR v roku 1996 pre konferenciu OSN o ľudských sídlach (Habitat II), ktorá sa konala v tom istom roku v Istanbule. 
V minulom roku sa uskutočnilo mimoriadne zasadnutie Valného zhromaždenia OSN Habitat Istanbul5 venované vyhodnoteniu implementácie globálneho akčného plánu Agendy Habitat, ktorý bol prijatý na Istanbulskej konferencii OSN. Mimoriadne zasadnutie znovu potvrdilo záväzky Agendy Habitat a prijalo ďalšie záväzky v Deklarácii o mestách a ostatných ľudských sídlach v novom tisícročí. Národný akčný plán bol aktualizovaný na základe týchto medzinárodných dokumentov (Agenda Habitat, Deklarácia o mestách) ako aj najnovších koncepčných a strategických materiálov SR v oblasti osídlenia a bývania (Koncepcia územného rozvoja Slovenska 2001, Národný plán regionálneho rozvoja Slovenskej republiky, Koncepcia štátnej bytovej politiky do roku 2005 s výhľadom do roku 2010) a ďalších materiálov z dotknutých oblastí.